Държавен вестник, бр. 8, 2025 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  8
6. банката не е представила необходими­
те сведения и документи или представените 
документи съдържат непълна, противоречива 
или невярна информация. 
Чл. 8. Срокът, размерът, лихвеният про­
цент, обезпечението, мерките за контрол на 
риска, начинът на възстановяване, таксите 
и комисионите, както и другите условия на 
спешна ликвидна подкрепа се уреждат с до­
говор, одобрен от УС на БНБ по предложение 
на подуправителя, ръководещ управление 
„Банково“.
Чл. 9. По време на искането, предоста­
вянето, усвояването и възстановяването на 
спешна ликвидна подкрепа банката е длъжна 
да предоставя на БНБ цялата поискана от нея 
информация и документация в определените 
срокове.
Информация, която банката предоставя при 
предоставена спешна ликвидна подкрепа
Чл. 10. (1) В рамките на два месеца след 
предоставяне на спешна ликвидна подкрепа 
банката трябва да предостави план за финан­
сиране, който е в съответствие с изискванията 
на ЕЦБ, и да го актуализира на тримесечна 
база. Българската народна банка предоставя 
на банката информация за изискванията към 
плана за финансиране.
(2) Банката трябва да предоставя ежемесеч­
но актуална информация за съотношенията 
на базовия собствен капитал от първи ред, на 
капитала от първи ред и на общата капиталова 
адекватност и отношението на ливъридж, из­
числени съгласно Регламент (ЕС) № 575/2013, 
на индивидуална и консолидирана (когато е 
приложимо) основа, в рамките на два месеца 
след края на всеки референтен месец.
(3) Банката, която е нарушила изисквания­
та за собствен капитал съгласно Регламент 
(ЕС) № 575/2013, трябва да представи план за 
рекапитализация на ЕЦБ за оценка в рамките 
на определен от УС на ЕЦБ срок.
(4) Когато спешна ликвидна подкрепа се 
предоставя за период, по-дълъг от шест месеца, 
банката трябва да предостави планираната 
стратегия за излизане от спешната ликвид­
на подкрепа и да актуализира стратегията 
в случай на съответни промени в плана за 
справяне с ликвидни затруднения.
(5) При необходимост от удължаване на 
срока за погасяване банката е длъжна да 
подаде до БНБ надлежно обосновано искане 
за удължаване на срока за спешна ликвидна 
подкрепа над дванадесет месеца, най-късно 
когато предоставената спешна ликвидна 
подкрепа надхвърли девет месеца, заедно с 
подробна обосновка на причините за искането 
за удължаване на срока. При удължаване на 
срока над дванадесет месеца банката трябва 
предварително писмено да обосновава по-
нататъшното удължаване на месечна база.
Възстановяване на спешна ликвидна подкрепа
Чл. 11. (1) Банката възстановява задълже­
нието си по главницата, начислените лихви, 
такси и комисиони за обслужване в деня, в 
който изтича срокът на спешната ликвидна 
подкрепа (ден на падежа), като осигурява не­
обходимите средства по основната си парична 
сметка в TARGET-BNB.
(2) Ако в деня на падежа банката не раз­
полага с необходимите средства по сметката 
по ал. 1, за да възстанови цялото задължение, 
възстановяването на средствата се извършва 
в следната поредност: комисиони, лихви, 
главница, а остатъкът се отнася в просрочие.
(3) Българската народна банка има право 
служебно да събира дължимите суми от смет­
ката по ал. 1 до окончателното възстановяване 
на задължението.
(4) Ако спешна ликвидна подкрепа не бъде 
възстановена от банката в договорения срок, 
БНБ пристъпва към принудително събиране, 
включително без съдебно производство, чрез 
продажба на полученото обезпечение или 
придобиване правата на собственост върху 
активи, заложени от банката получател, до 
размер, за да се удовлетворяват всички взема­
ния на БНБ, произтичащи от предоставената 
спешна ликвидна подкрепа.
(5) Спешна ликвидна подкрепа може да 
бъде възстановена предсрочно от банката по 
ред и в срокове, одобрени от БНБ.
Допълнителна разпоредба
§ 1. Банки по смисъла на тази наредба са 
кредитни институции по смисъла на чл. 2 от 
Закона за кредитните институции със седа­
лище в страната.
Преходни и заключителни разпоредби
§ 2. Тази наредба се издава на основание 
чл. 48, ал. 3 във връзка с § 6, ал. 1 от Закона 
за Българската народна банка (ДВ, бр. 13 от 
2024 г.) и е приета с Решение № 1 от 9 януари 
2025 г. на Управителния съвет на Българската 
народна банка.
§ 3. Тази наредба влиза в сила, считано от 
датата на влизане в сила на Закона за Бъл­
гарската народна банка (ДВ, бр. 13 от 2024 г.).
§ 4. С влизането в сила на тази наредба 
се отменя Наредба № 6 за кредитиране на 
банки в левове срещу обезпечение (приета от 
Българската народна банка на 19 февруари 
1998 г., обн., ДВ, бр. 28 от 1998 г.; изм., бр. 118 
от 1998 г., бр. 110 от 2003 г. и бр. 55 от 2014 г.).
§ 5. Подуправителят, ръководещ управле­
ние „Банково“, може да издава указания по 
прилагането на тази наредба.
Управител:
Димитър Радев
286